open-index/open-wikipedia-markdown huggingface dataset:
الاتقان فی علوم القرآن

**الاتقان فی علوم القرآن** علامہ جلال الدین سیوطی ؒ (متوفی: 1505ء) کی علوم قرآن پر مشہور تصنیف ہے۔

## تاریخ
872ھ میں علامہ جلال الدین سیوطی نے تفسیر مجمع البحرین و مطلع البدرین کا مقدمہ لکھا جس میں علوم قرآن پر نہایت تفصیل کے ساتھ لکھا۔ اس کا نام التحبیر فی علوم التفسیر رکھا۔ علامہ جلال الدین سیوطی نے قرآن مجید سے متعلق ایک سودو علوم پر تبصرہ کیا۔ اس کتاب کی بنیاد علامہ بلقینی (متوفی 868ھ) کی کتاب مواقع العلوم تھی جس کے دو مخطوطات جامعۃ الازھر (قاہرہ) کے کتب خانے میں موجود ہیں۔ اِس کتاب کی تالیف کے بعد علامہ جلال الدین سیوطی کو علامہ بدر الدین الزرکشی (متوفی 794ھ) کی کتاب البرہان فی علوم القرآن کا علم ہوا تو وہ کتاب انھیں میسر آگئی تو اُسے سامنے رکھ کر اَزسر نو مجمع البحرین کا مقدمہ لکھنا شروع کیا جو 878ھ میں مکمل ہوا۔ یہ مقدمہ الاتقان فی علوم القرآن کے نام سے مشہور ہوا۔

حاجی خلیفہ (متوفی 1657ء) نے کشف الظنون میں لکھا ہے کہ: ’’اِس کتاب کی ابتدا الحمد للہ الذی انزل علی عبدہ الکتاب سے ہوتی ہے اور یہ شیخ امام جلال الدین عبدالرحمٰن ابن ابی بکر سیوطی ؒ کی تحریر فرمودہ ہے جن کا 911ھ میں انتقال ہوا۔ یہ کتاب اُن کے علمی آثار میں عمدہ ترین اور مفید تر ہے۔ اِس کتاب میں علامہ سیوطی نے اپنے شیخ کافیجی کی تصنیف اور علامہ بلقینی کی مواقع العلوم اور علامہ الزرکشی کی البرہان فی علوم القرآن کو خاص طور پر جمع کیا ہے۔ علامہ سیوطی نے اپنی تصنیف ’’التحبیر‘‘ پر اِضافہ کرنے کے بعد 80 انواع پر مشتمل الاتقان کی تحریر فرمائی جو درحقیقت اُن کی بڑی تفسیر ’’مجمع البحرین‘‘ کا مقدمہ ہے۔

## طباعت و اشاعت

* پہلی بار یہ کتاب کلکتہ سے 1271ھ مطابق 1852ء میں بشیرالدین اور نورالحق کی تصحیح سے دو جلدوں میں متوسط کے 959 صفحات پر شائع ہوئی تھی۔
* مطبع بولاق، مصر سے بھی شائع ہوئی۔
* 1278ھ میں مطبع الموسویہ ، قاہرہ سے شائع ہوئی۔
* 1279ھ میں مطبع عثمان عبد الرزاق، قاہرہ سے شائع کی گئی۔
* 1317ھ میں مطبع الیمینیہ، قاہرہ سے شائع کی گئی۔ 1317ھ میں مطبع الازھریہ، قاہرہ سے شائع ہوئی۔
* 1360ھ میں مکتبہ محمود توفیق، قاہرہ سے شائع ہوئی۔
* 1368ھ میں مکتبہ التجاریہ الکبریٰ، قاہرہ سے شائع ہوئی۔
* 1370ھ میں مطبع مصطفیٰ البابی الحلبی سے شائع ہوئی۔
* 1387ھ میں مکتبہ المشہد الحسینی، قاہرہ سے شائع ہوئی۔
* 1407ھ میں مطبع داراحیاء العلوم، بیروت اور مکتبہ معارف، ریاض اور مطبع دار اِبن کثیر، دمشق سے شائع ہوئی۔
* 1419ھ میں مطبع دارالکتاب العربی سے شائع ہوئی۔

کولکتہ سے پہلی اشاعت کے نسخہ میں اغلاط بہت زیادہ تھیں اور یہ نسخہ متوسط تقطیع کے ساتھ 580 صفحات پر مشتمل تھا۔ محمد حسین خان مہتمم مطبع مصطفائی، دہلی نے ماہِ شوال 1280ھ میں مولوی اسد علی اسلام آبادی کی تصحیح سے مطبع احمد خاں اموجان نے دہلی سے شائع کیا اور اِس کے خاتمۃ الطبع میں تصریح کردی ہے۔

## مزید دیکھیے

* جلال الدین سیوطی

## حوالہ جات


زمرہ:تصانیف جلال الدین سیوطی
زمرہ:عربی زبان میں کتابیں
زمرہ:نویں صدی ہجری کی کتب
زمرہ:کتب علوم القرآن
جوزف کوٹس

تصغیر|Joseph Coutts (2016)
**جوزف کوٹس** (ولادت 21 جولائی 1945ء) پاکستان میں کاتھولک کلیسیا کے پریلیٹ ہیں ۔ 2012ء سے وہ کراچی کے آرک بشپ ہیں۔ اس سے قبل وہ 1998ء سے 2012ء تک فیصل آباد کے آرک بشپ رک چکے ہیں۔

28 جون 2018ء کو پوپ فرانسس نے انھیں کارڈینل بنایا۔

## حالات زندگی
21 جولائی 1905ء کو برطانوی راج کے امرتسر میں ان کی ولادت ہوئی۔ . ان کی مذہبی ٹریننگ کراچی میں حاصل کی اور 9 جنوری 1971ء کو لاہور میں ان کو قسیس بنایا گیا۔ 

قسیس کے بعد انھوں نے روم میں اپنی اقبالی تعلیم مکمل کی اور پھر وہ فلسفہ اور سماجیات کے پروفیسر بنے ۔

مئی 1988ء کو کو حیدرآباد، پاکستان کے کوڈجوٹر بشپ بنے۔ انھیں جان پال دوم نے یہ اعزاز عطا کیا۔ انھوں نے اپنا موٹو کا لفظ ‘‘یم آہنگی‘‘ کو منتخب کیا۔  وہ 1 ستمبر 1990ء کو حیدراباد کے بشپ بنے اور پھر 27 جون 1998ء کو فیصل آباد کے بشپ بنے۔

## حوالہ جات

زمرہ:1945ء کی پیدائشیں
زمرہ:بقید حیات شخصیات
زمرہ:پاکستان میں کاتھولک کلیسیا
زمرہ:سینٹ انتھون ہائی سکول، لاہور سے فارغ التحصیل
زمرہ:سینٹ انتھون ہائیاسکول، لاہور سے فارغ التحصیل
زمرہ:ہلال امتیاز وصول کنندگان
زمرہ:21 جولائی کی پیدائشیں
زمرہ:امرتسر میں پیدا ہونے والی شخصیات
زمرہ:بیسویں صدی کی پاکستانی شخصیات
زمرہ:اکیسویں صدی کی پاکستانی شخصیات
زمرہ:فیصل آباد
زمرہ:حیدرآباد، سندھ
زمرہ:پاکستانی شخصیات
زمرہ:بیسویں صدی کے اسقف
اکنینی ناگ ارجن

**اکنینی ناگ ارجن** (پیدائش: 29 اگست، 1959ء) ایک بھارتی فلم اداکار، پروڈیوسر اور بزنس مین ہیں۔ آپ تیلگو سنیما میں اپنے کام کے لیے جانے جاتے ہیں۔ اس کے علاوہ چند ہندی اور تمل زبان کی فلموں میں بھی کام کیا ہے۔ انھوں نے 9 ریاست نندی اعزازات، 3 فلم فیئر اعزازات - جنوب اور 1 قومی فلم اعزاز حاصل کیا ہے۔ 1996ء میں انھوں نے فلم *[[ننے پیلاڈٹا]]* پروڈیوس کی۔ جس نے اس سال قومی فلم اعزاز برائے بہترین تیلگو فیچر فلم حاصل کیا۔

آپ سوانحی فلموں میں اپنے کام کی وجہ سے جانے جاتے ہیں۔ آپ نے فلم *[[انامیا (فلم)|انامیا]]* میں 15ویں صدی کے کمپوزر انامچاریا کا کردار نبھایا۔ یوکری (بھردواج کا بیٹا) کا کردار 2002ء کی فلم *[[اگنی ورشا]]* میں نبھایا۔ میجر پڈمپنی اچاریا کا کردار 2003ء کی جنگی فلم *[[ایل او سی کارگل]]* میں نبھایا۔ 17ویں صدی کے کمپوزر کنچیرلا گوپنا کا کردار 2006ء کی فلم *[[سری رامداسو]]* میں نبھایا۔ سڈلا ہنمنتھو کا کردار 2011ء کی فلم *[[راجنا]]* میں نبھایا۔  شرڈی والے سائی بابا کا کردار 2012ء کی فلم *[[شرڈی سائی]]* میں نبھایا۔ چنڈال کا کردار 2013ء کی فلم *[[جگد گرو اڈی سنکرا]]* میں نبھایا اور ہاتھیرم بھواجی کا کردار 2017ء کی فلم *[[اوم نمو وینکٹیشیا]]* میں نبھایا۔

1989ء میں، آپ منی رتنم کی رومانوی ڈراما فلم گیتانجلی میں کام کیا۔ اس فلم نے قومی فلم اعزاز برائے بہترین مشہور فلم حاصل کیا۔ اسی سال آپ ہدایت کار رام گوپال ورما کی ہدایت میں بننے والی ایک ہنگامہ خیز بلاک باسٹر فلم شوا میں نظر آئے۔ یہ فلم 13ویں بھارت کے بین الاقوامی فلم فیسٹویل میں دکھائی گئی۔ 1990ء میں آپ نے اس فلم کے ہندی ری میک شوا سے بالی وڈ سفر کا آغاز کیا۔ 1998ء میں آپ کو تاریخی فلم انامیا میں کردار کے لیے خصوصی قومی فلم اعزاز سے نوازا گیا۔

2013ء میں، بھارتی سنیما کے 100سال مکمل ہونے پر دہلی فلم فیسٹویل کے موقع پر وشال بھرد واج اور رمیش سپی جو بالی وڈ کی نمائندگی کر رہے تھے کے ساتھ آپ نے جنوبی ہند کے سنیما کی نمائندگی کی۔ 1995ء میں آپ نے فلم پروڈکشن کمپنی سیچلیس کی شروعات کی۔ مشی گن، امریکا میں آپ کی شریک ہدایت کردہ فلم کو بہترین فلم اینیمیشن کمپنی کا اعزاز ملا۔ اپنے بھائی اکنینی وینکٹا رتنم کے ساتھ آپ ایک پروڈکشن کمپنی ان پورنا اسٹوڈیوز کے شریک مالک ہیں۔ آپ ایک غیر منافع بخش فلم اسکول ان پورنا بین الاقوامی فلم اور میڈیا اسکول کے صدر بھی ہیں، یہ اسکول حیدرآباد، بھارت میں واقع ہے۔

## حوالہ جات

زمرہ:بقید حیات شخصیات
زمرہ:تمل سنیما کے مرد اداکار
زمرہ:تیلگو سنیما کے مرد اداکار
زمرہ:تیلگو فلم پروڈیوسر
زمرہ:چنائی کے مرد اداکار
زمرہ:حیدرآباد، بھارت کے مرد اداکار
زمرہ:نندی اعزاز یافتہ شخصیات
زمرہ:ہندی سنیما کے مرد اداکار
زمرہ:بھارتی مرد فلمی اداکار
زمرہ:کامنز زمرہ جس کا ربط ویکی ڈیٹا پر ہے
زمرہ:بھارتی  ٹیلی ویژن پیش کنندگان
زمرہ:آندھرا پردیش کی کاروباری شخصیات
زمرہ:حیدرآباد، بھارت کی کاروباری شخصیات
زمرہ:اکیسویں صدی کے بھارتی اداکار
زمرہ:بھارتی ہندو
زمرہ:بھارتی گیم شو میزبان
زمرہ:ویکی ڈیٹا سے مختلف مختصر وضاحت
زمرہ:1959ء کی پیدائشیں
زمرہ:اکیسویں صدی کے بھارتی مرد اداکار
سعودی عرب میں شیعیت

سعودی عرب حکومت میں مذہب یا قومیت کی مردم شماری نہیں کراتی  لیکن چند  جدید سعودی عرب کی بنیاد آل سعود نے 1932ء میں رکھی، جو سنی اسلام کے اس فرقے سے تعلق رکھتے ہیں جس کو وہابیت یا "وہابی تحریک" کہا جاتا ہے۔ وہابی تحریک کے پیروکار—جن کا مملکت کے مذہبی اداروں، عدالتوں اور تعلیم پر غلبہ ہے—عقیدہ ہے کہ "مسلمانوں کو اسلام کی تشریح کے لیے صرف قرآن اور سنت سے رجوع کرنا چاہیے۔" وہابییت کے پیروکاروں کا عقیدہ ہے کہ "جو مسلمان استعانت اولیا اللہ، جیسا کہ شیعہ ائمہ سے شیعیت میں استعانت چاہی جاتی ہے، ایسا عقیدہ رکھنے والے **سچے** مسلمان نہیں ہوتے۔" جب کہ شیعیوں پر عقیدے کی تبدیلی کے لیے بھی دباؤ ڈالا جاتا ہے، وہ سعودی عرب میں سخت امتیازی سلوک کا سامنا کرتے ہیں، یہاں تک کہ عقیدے کی بنیاد پر سزائے موت (قانونی اور غیر قانونی دونوں طرح) بھی دی جاتی ہے۔

سعودی عرب کے اثنا عشری شیعہ بحرینی، بنیادی طور پر ملک کے مشرقی صوبے میں بستے ہیں، خاص کر قطیف اور الحساء شہروں میں۔ اثنا عشری شیعہ مدینہ منورہ میں بھی پائے جاتے ہیں جو نخاولہ کے نام سے جانے جاتے ہیں۔ اسی طرح، ایک قبائلی شیعہ آبادی علاقہ حجاز میں موجود ہے، جو تین قبیلوں: بنو حسین (الحسینی)، مکہ کے شریف جنھوں نے پانچ صدیوں تک حکومت کی، دو روایتی طور پر خانہ بدوش حجازی قبیلوں حرب (خاص طور پر بنو علی شاخ) اور جہینہ میں منقسم ہے۔بعض مؤرخین کا ہے کہ یہ قبیلے شیعہ تھے نہ کہ زیدی یا اثنا عشری، وہ ان کو **نو [[کیسانیہ]]** عقائد سے منسلک بتاتے ہیں۔ سعودی عرب کے جنوبی علاقوں اور نجران میں یم قبیلہ روایتی طور پر سلیمانی اسماعیلی آبادی والا ہے۔

## مزید دیکھیے
* سعودی عرب میں انسانی حقوق

## حوالہ جات

## بیرونی روابط
* "Saudi Arabia Police Open Fire at Protest in Qatif۔"| BBC| 10 Mar. 2011.
* "King Fahd Causeway (Bahrain Causeway)۔"| SAMIRAD (Saudi Arabia Market Information Resource)۔
* 
* "Battle of Karbala" (Islamic History) -- Britannica Online Encyclopedia." Encyclopedia – Britannica Online Encyclopedia. Web.
* Protesting in the city of Qatif in Saudi Arabia, police shooting at protestors۔ youtube.com 3/10/2011

زمرہ:سعودی عرب میں شیعیت
زمرہ:شیعہ سنی فرقہ وارانہ تشدد
زمرہ:ویکی ڈیٹا سے مطابقت رکھنے والی مختصر تفصیل
زمرہ:فرقہ وارانہ تشدد
زمرہ:سعودی شیعہ شخصیات
زمرہ:شیعہ بلحاظ قومیت
زمرہ:سعودی عرب
زمرہ:شیعیت
زمرہ:مشرق وسطی میں مذہب
علی بن فضل یمنی

**علی بن فضل یمنی** ابتدا میں اسماعیلی فرقہ کا پیرو تھا اور ایک دن دعوائے نبوت کر بیٹھا۔
 
## ابتدا
٩٣٢؁ھ میں علی بن فضل نامی ایک شخص صنعاء کے مضافات سے صنعا میں آیا اور دعوائے نبوت کیا لیکن لوگوں نے توجہ نہیں دی اور بہت دنوں تک اپنی خانہ ساز نبوت کی تبلیغ کرنے کے باوجود کسی ایک شخص کو بھی اپنا معتقد نہ بنا سکا تو اس نے شعبدے کا سہارا لیا

## جھوٹے نبی کا شعبدہ
جب اس کی نبوت پر کوئی ایمان نہیں لایا تو اس نے کسی اور طریقے سے لوگوں کو رام کرنا چاہا چنانچہ اس نے چند سفوف اور چربی کو ملا کر سرکے میں بھگویا اور چھاؤں میں سکھا کر اس کی گولیاں بنا لی پھر ایک رات ایک بلند مکان پر چڑھ گیا اور ان گولیوں کو دہکتے ہوئے کوئلے میں ڈال دیا جس سے ایک سرخ رنگ کا دھواں اٹھا اور دیکھتے ہی دیکھتے تمام فضا پر محیط ہو گیا۔ پھر اس دھویں میں کوئی اور ترکیب کیا جس سے دھویں کے تار میں بہت سی ناری مخلوق نظر آنے لگی جو گھوڑے پر سوار ہو کر ایک دوسرے سے جنگ کر رہی تھی۔

## معتقدین کا ہجوم
جب لوگوں نے یہ کیفیت دیکھی تو سمجھا کہ اللہ کے نبی کا انکار کرنے کی وجہ سے ان کو عذاب کا اشارہ دیا جا رہا ہے۔ چنانچہ جوق در جو آنے لگے اور اس پر ایمان لانے لگے۔ حالانکہ جو لوگ توحید پرست اور محمد رسول الله صلى الله علیہ وسلم کی نبوت پر مکمل ایمان رکھتے تھے انھوں نے عوام الناس کو بہت سمجھایا لیکن کوئی فائدہ نہیں ہوا

## نبی اور خدا
حالانکہ علی بن فضل یمنی جھوٹی نبوت کا دعویدار تھا لیکن بعض کتبات سے یہ ثابت ہوتا ہے کہ وہ خدائی کا دعویدار بھی تھا کیونکہ جب وہ اندھے معتقدین کے نام کوئی خط لکھتا تو اس عنوان یہ ہوتا (ترجمہ: زمین کے ہانکنے اور ٹھہرانے والے اور پہاڑ کے ہلانے اور ٹھہرانے والے علی بن فضل کی جانب سے فلاں بن فلاں کے نام)

## انجام کار
علی بن فضل یمنی نے تمام محرمات کو جائز قرار دے دیا تھا۔ شراب حلال تھی اور بیٹی سے نکاح روا تھا۔ حالانکہ بہت سے ایمان والوں نے لوگوں کو بہت سمجھایا لیکن کوئی فائدہ نہیں ہوا آخر کار کچھ شرفاء کی غیرت جاگی اور ایک محفل میں اسے زہر دے کر ہلاک کر دیا۔

## حوالہ جات
حامیم بن من اللہ محکسی

**حامیم بن من اللہ محکسی** مغرب میں واقع ملک، سر زمین ریف میں نبوت کا دعویدار بن کر ظاہر ہوا اور شعبدوں اور فریب کاری کا سہارا لے کر ہزاروں زود اعتقاد بربری کو اپنا پیرو بنا لیا۔

## الگ شریعت
حامیم بن من اللہ محکسی نے دعوائے نبوت کے بعد اپنی الگ شریعت کا نفاذ کیا جس کا اصل سے دور کا بھی کوئی واسطہ نہیں تھا۔ اس نے پانچ کی بجائے دو نماز کر دی، ایک سورج کے طلوع کے وقت اور دوسرے غروب آفتاب کی سرخی میں۔

## ساقط ساقط ساقط
حامیم بن من اللہ نے وضو، زکوۃ اور حج جیسے متبرک فریضے کو بھی ساقط (ختم) کر دیا۔

## روزہ روز جیسا
رمضان کے روزے ختم کر کے، رمضان کے آخری عشرہ کے تین، شوال کے تین اور بدھ جمعرات کو دوپہر تک کا روزہ متعین کیا اور اپنے بنائے ہوئے آئین کی خلاف ورزی پر سزا بھی متعین کر دی جو چھ مویشی کے سر کی قیمت کے برابر تھے۔

## حلال حرام – حرام حلال
اس نے خنزیر حلال کر دیا اور مچھلی بھی حلال رکھی لیکن اس شرط کے ساتھ کہ اس کے بنائے ہوئے آئین کے مطابق ذبح کی گئی ہو۔ تمام حلال جانوروں کے سر اور انڈے حرام کر دیے، جس کی وجہ سے آج بھی ان علاقوں کے بربر انڈا نہیں کھاتے

## حامیم بن من اللہ کی بہن
اس کے باپ کی ایک بہن تھی جس کا نام تخبیت یا تابعتیت تھا وہ ساحرہ تھی۔ اور وہ بھی نبیہ مانی جاتی تھی۔ اور نماز میں اس کا نام لیا جاتا تھا۔ اسی طرح ایک بہن دوجوع جو کاہنہ اور ساحرہ تھی، خانہ ساز نبوت کے عہدے پر فائز تھی۔ اس نے اپنے پیروؤں کے لیے ایک کتاب لکھی تھی جسے کلام الہی کا درجہ حاصل تھا۔ اس کتاب کے جو الفاظ نماز میں پڑھے جاتے تھے اس کا مفہوم یہ تھا کہ اے وہ جو نگاہوں میں پوشیدہ ہے مجھے گناہوں سے پاک کر دے۔ اے وہ جس نے موسی علیہ السلام کو دریا پار کرایا مجھے گناہوں سے پاک کر دے۔ میں حامیم پر ایمان لایا اور اس کے باپ ابو خلف من اللہ اور اس کی پھوپھی تابعتیت پر ایمان لایا

## نبوت کی دکان
حامیم کی بہن، اس کا باپ اور اس کی پھوپھی، ان تمام پر ایمان لانا ضروری تھا۔ غرض کہ نبوت کی ایک دکان تھی جسے تمام رشتے دار مل کر چلا رہے تھے۔

## دکان بند
جھوٹے نبوت کی اس خود ساختہ دکان کے بند ہونے کا بھی ایک وقت آیا اور حامیم ایک جنگ میں مارا گیا جو ٩١٣؁ھ یا ٠٢٣؁ھ میں تبخیر کے پاس احواز میں قبیلۂ مصمود سے ہوئی لیکن اس کے پیروکار ایک عرصے تک فتنہ بن کر اس کائنات میں زندہ رہے۔

## حوالہ جات

زمرہ:دسویں صدی کی بربر شخصیات
زمرہ:بانیان مذاہب
زمرہ:تطوان کی شخصیات
زمرہ:دسویں صدی کی المغربی شخصیات
زمرہ:927ء کی وفیات
زمرہ:المغرب کے مذہبی رہنما
زمرہ:بربر
زمرہ:بربر شخصیات
زمرہ:انبیاء
زمرہ:دسویں صدی میں مذہبی رہنما
زمرہ:قرون وسطی میں المغرب
زمرہ:المغرب میں اسلام
ماس (فلم)

***ماس*** 2004ء میں جاری ہونے والی ایک بھارتی تیلگو سنیما کی ہنگامہ خیز فلم ہے۔ اس فلم کو اکنینی ناگ ارجن نے ان پورنا اسٹوڈیوز کے بینر تلے پروڈیوس کیا۔ اس فلم کے ہدایت کار اور مصنف راگھو لارینس ہیں، بطور ہدایت کار یہ راگھو کی پہلی فلم ہے۔ اس فلم کے مرکزی ستارے اکنینی ناگ ارجن اور جیوتیکا ہیں۔ جب کہ دیوی سری پرساد نے فلم کا میوزک کمپوز کیا۔ یہ فلم 23 دسمبر، 2004ء کو جاری کی گئی۔ یہ فلم تمل زبان میں *ویرن* کے عنوان سے ڈب کی گئی اور وہاں بھی بلاک باسٹر ثابت ہوئی۔ اس فلم کو 2005ء میں ہندی زبان میں *میری جنگ: ون مین آرمی* (Meri Jung:One Man Army) کے عنوان سے ڈب کی گئی۔ یہ فلم باکس آفس پر سپر ہٹ رہی اور اچھی کمائی کی۔

اس فلم کی سنیما گرافی شیام کے نائیڈو نے سنبھالی۔ جب کہ اس فلم کے ایڈیٹر مارتھنڈ کے وینکٹیش تھے۔ فلم کے ڈائیلاگ پروچوری برادرز نے لکھے۔

## عملہ
اس فلم کے ہدایت کار راگھو لارینس تھے جو اس فلم کے ذریعے اپنی ہدایت کاری کے سفر کا آغاز کر رہے تھے۔ ہدایت کاری کے علاوہ راگھو لارینس نے فلم کے منظر اور کہانی بھی لکھے۔ فلم کو اکنینی ناگ ارجن نے ان پورنا اسٹوڈیوز کے بینر تلے پروڈیوس کیا۔ فلم کے ڈائیلاگ پوروچوری برادرز نے لکھے۔ فلم کی سنیما گرافی شیام کے نائیڈو نے سنبھالی۔ جب کہ ایڈیٹر مارتھنڈ کے وینکٹیش تھے۔ فلم کی موسیقی کے ہدایت کار دیوی سری پرساد تھے۔

## گانے
فلم کی موسیقی دیوی سری پرساد نے سنبھالی اور ادتیہ میوزک کمپنی کی طرف سے جاری کی گئی۔ فلم کا آڈیو لاؤنچ کی تفریحی تقریب ترمٹی بردری (گولکونڈا) میں منعقد ہوئی۔

## باکس آفس
یہ فلم 191 اسکرینوں پر جاری ہوئی اور پہلے ہفتے میں 2 تا 3 ملین تقسیم کاری شیئر حاصل کیا۔ فلم 74 اسکرینوں پر 100 دن کے لیے چلی۔ اس فلم نے 50 دنوں میں 104.8 ملین کا تقسیم کاری شیئر حاصل کیا۔ یہ شیئر اس دنوں میں کافی زیادہ تھا۔ یہ فلم تمل زبان میں *ویرن* اور ہندی زبان میں *میری جنگ:ون مین آرمی* کے عنوان سے ڈب کی گئی۔

## اعزازات
اکنینی ناگ ارجن نے فلم میں اپنی اداکاری کے لیے سینے ما اعزاز برائے بہترین اداکار حاصل کیا۔

## حوالہ جات

## بیرونی روابط
* 

زمرہ:2000ء کی دہائی کی تیلگو زبان کی فلمیں
زمرہ:2004ء کی فلمیں
زمرہ:انتقام سے متعلق بھارتی فلمیں
زمرہ:بھارتی ایکشن فلمیں
زمرہ:بھارتی فلمیں
زمرہ:تیلگو زبان کی فلمیں
زمرہ:مصالحہ فلمیں
زمرہ:ہندی میں ڈب شدہ تیلگو زبان کی فلمیں
زمرہ:ایک آئٹم نمبر والی فلمیں
زمرہ:ویکی ڈیٹا سے مختلف مختصر وضاحت
زمرہ:دیوی سری پرساد کی مرتب کردہ موسیقی پر مشتمل فلمیں
زمرہ:2000ء کی دہائی کی مصالحہ فلمیں
سعودی عرب میں مذہب

اسلام سعودی عرب کا سرکاری مذہب ہے اور اس کا قانون تمام شہریوں کے مسلمان ہونے کو ضروری قرار دیتا ہے۔ اسلام کے سوا دیگر مذاہب کے پیروکاروں کے علانیہ عبادت ممنوع ہے۔ کسی غیر مسلم کو سعودی عرب کی شہریت حاصل کرنے کے لیے اسلام قبول کرنا ضروری ہے۔ سعوی عرب کے نفاذ شریعت اور اس کے انسانی حقوق سے متعلق قوانین پر تنقید بھی کی جاتی ہے۔

## مذہبی گروہ
### اسلام

سعودی عرب میں سنی سلفی تحریک کا حنبلی اسلام نافذ ہے۔ لیکن یہ بات متنازع ہے کہ سعودی عرب میں سلفی/وہابیوں کی اکثریت ہے یا نہیں، کیوں کہ تخمینہ ہے کہ مقامی آبادی کے صرف 22.9% افراد ہی یہ عقیدہ رکھتے ہیں (خاص طور پر نجد میں)۔ وہابی تحریک دو سو سال سے نجد میں غالب رہی ہے، لیکن ملک کے دیگر حصوں حجاز، الشرقیہ اور نجران وغیرہ میں ان کا غلبہ 1913ء سے 1925ء کے درمیان میں ہوا۔ 15 سے 20 ملین سعودی شہریوں میں سے زیادہ تر سنی مسلمان ہیں،
بعض اوقات "اسلام کا گھر" بھی کہا جاتا ہے، مکہ اور مدینہ منورہ مسلمانوں کا بڑا اہم مقام ہے جہاں محمد بن عبد اللہ، جو اسلامی عقیدہ کے مطابق آخری رسول ہیں، مکہ میں پیدا ہوئے، مکہ و مدینہ میں زندگی گزاری اور مدینہ میں وفات پائی۔ مکہ شہر میں ہر سال حج کا اجتماع ہوتا ہے اور عالم اسلام سے ہزاروں طالب علم اور علما یہاں تعلیم کے لیے آتے ہیں۔ شاہ سعودی عرب کا سرکاری خطاب ہی "خادم الحرمین الشریفین" ہے جو مسجد الحرام، مکہ اور مسجد نبوی، مدینہ کی وجہ سے دیا گیا ہے، یہ دونوں شہر اسلام کے مقدس ترین شہروں میں سے ہیں۔

#### شیعیت

بعض غیر سرکاری ذرائع نے اندازہ لگایا ہے کہ سعودی عرب کی تقریباً 20 ملین مقامی آبادی میں اہل تشیع کی آبادی 10%% ہے۔ سعودی عرب کے اثنا عشری شیعہ بحرینی، بنیادی طور پر ملک کے مشرقی صوبے میں بستے ہیں، خاص کر قطیف اور الحساء شہروں میں۔ اثنا عشری شیعہ مدینہ منورہ میں بھی پائے جاتے ہیں جو نخاولہ کے نام سے جانے جاتے ہیں۔ اسی طرح، ایک قبائلی شیعہ آبادی علاقہ حجاز میں موجود ہے، جو تین قبیلوں: بنو حسین (الحسینی)، مکہ کے شریف جنھوں نے پانچ صدیوں تک حکومت کی، دو روایتی طور پر خانہ بدوش حجازی قبیلوں حرب (خاص طور پر بنو علی شاخ) اور جہینہ میں منقسم ہے۔بعض مؤرخین کا خیال ہے کہ یہ قبیلے شیعہ تھے نہ کہ زیدی یا اثنا عشری، وہ ان کو **نو [[کیسانیہ]]** عقائد سے منسلک بتاتے ہیں۔ سعودی عرب کے جنوبی علاقوں اور نجران میں یم قبیلہ روایتی طور پر سلیمانی اسماعیلی آبادی والا ہے۔

## مزید دیکھیے
* سلفی تحریک
* وہابی تحریک

## حوالہ جات

زمرہ:سعودی عرب میں مذہب
زمرہ:سعودی عرب میں انسانی حقوق
زمرہ:ویکی ڈیٹا سے مطابقت رکھنے والی مختصر تفصیل
عبد العزیز باسندی

**عبد العزیز باسندی** نے ٢٢٣؁ ھجری میں نبوت کا دعویٰ کیا اور ایک پہاڑی مقام پر فریب کا جال بچھایا۔ وہ موضع باسند، علاقہ صفانیان کا رہنے والا تھا۔

## شعبدہ باز نبی
اکثر جھوٹے مدعیان نبوت نے کم علم اور کمزور ایمان والے افراد کو شعبدے کے سہارے ہی ایمان کی دولت سے محروم کیا ہے۔ چنانچہ عبد العزیز باسندی نے بھی اسی کا سہارا لیا۔ وہ بہت بڑا شعبدے باز تھے لیکن جس شعبدے سے اس نے لوگوں کو اپنا معتقد بنایا وہ یہ تھا کہ وہ اپنا ہاتھ پانی کے حوض میں ڈالتا اور سرخ دینار سے مٹھی بھر کر باہر نکالتا۔ اس شعبدے کو دیکھ کر لوگ دیوانہ وار اس کے معتقد ہونے لگے۔ علمائے حق نے بہت کوشش کی کہ اس شعبدے کے جال میں کوئی ایمان والا مسلمان نہ آئے لیکن ان کی آواز صدا بصحرا ثابت ہوئی۔ حالانکہ کچھ لوگوں نے ان کی بات سنی بھی اور جھوٹے نبی کے فتنے سے محفوظ رہے۔ لیکن زیادہ تر لوگوں نے اپنا ایمان اور اپنی زندگی عبد العزیز باسندی کے حوالے کر دیا۔

## اہل ایمان کا قتل
عبد العزیز باسندی کے معتقدین کی تعداد میں جب خوب اضافہ ہو گیا تو اس نے ایک فوج بھی بنائی اور اہل ایمان پر ظلم و ستم کی انتہا کی اور بہت سے ایمان والے کو قتل بھی کیا

## آخر کار
جب عبد العزیز باسندی کے ظلم و ستم کی انتہا ہو گئی تو وہاں کے حاکم وقت ابو علی بن محمد بن مظفر نے اس کی سرکوبی کا ارادہ کیا کیونکہ اس کی حرکتوں سے حکومت کو بھی خطرہ تھا اور مذہب تو خطرے میں تھا ہی۔ چنانچہ ابو علی نے ایک فوج روانہ کی تاکہ اس فتنے کا خاتمہ ہو۔ جب اس فوج کی اطلاع عبد العزیز باسندی کو ملی تو وہ اپنے معتقدین کے ساتھ پہاڑ پر محصور ہو گیا۔ مسلمانوں نے بھی محاصرہ کیے رکھا۔ آخر ایک دن، جب سامان رسد ختم ہو گیا اور مسلمانوں نے بھی جرأت کا مظاہرہ کر کے پہاڑ کی بلندی پر قدم رکھ دیا تو ایک خطر ناک جنگ ہوئی جس میں باالآخر سپہ سالار کے ہاتھ سے عبد العزیز قتل ہوا۔ قتل کے بعد اس کا سر ابو علی کے پاس بھیج دیا گیا۔ وہ اکثر کہا کرتا تھا کہ مرنے کے بعد وہ پھر واپس آئے گا۔ چنانچہ اس کے کچھ بچے ہوئے معتقدین اس کا انتظار کرتے رہے اور پھر دھیرے دھیرے اسلام میں مدغم ہو گئے۔

## حوالہ جات
کانہا قومی باغستان

**کانہا قومی باغستان** یا **کانہا ٹائیگر ریزرو** بھارت کا ایک قومی باغستان ہے۔ یہ ریاست مدھیہ پردیش کا سب سے بڑا قومی باغستان ہے۔ اب یہ ہالن اور بنجار نامی دو پناہ گاہوں میں تقسیم کیا گیا ہے۔
## حوالہ جات

## بیرونی روابط

* Official Site
* 
* Safari Booking

زمرہ:بھارت میں 1955ء کی تاسیسات
زمرہ:مدھیہ پردیش کے قومی باغستان
زمرہ:بھارت کے متحفظہ علاقے برائے شیر
زمرہ:بھارت میں تحفظ جنگلی حیات
زمرہ:کامنز زمرہ جس کا ربط ویکی ڈیٹا پر ہے
اندرا سنہا

اندرا سنہا 1950ء میں کولابا ممبئی مہاراشٹرا بھارت میں پیدا ہوئے۔وہ ایک بھارتی نژاد برطانوی ادیب ہیں۔ انھیں بھارتی اور انگریزی نسل کا نمائندہ ادیب کہا جا سکتا ہے۔وہ ایک انڈین نیول آفیسر اور انگریزی مصنف کے بیٹے ہیں۔انھوں نے میو کالج اجمیر،راجھستان بھارت،اوخام اسکول رٹلینڈ برطانیہ،اور پیمبروک کالج کیمبرج برطانیہ سے تعلیم حاصل کی۔انھوں نے انگریزی ادب پڑھا۔وہ اور ان کی بیوی سسیکس میں رہتے ہیں۔ان کے تین جوان بچے ہیں۔
## مزاج
وہ کڑی محنت کرنے کے لیے مشہور ہیں اوراپنے کام سے عشق رکھتے ہیں۔
## پیشہ
اس کے علاوہ وہ ایمینیسٹی انٹرنیشنل اور بھوپال میڈیکل اپیل جیسے مختلف خیراتی اداروں کے لیے تشہیری مہم بھی چلاتے ہیں۔لیکن تجارتی اشتہارات نے انھیں غیر معمولی شہرت دی۔
## تحریری سرگرمیاں
انھوں نے لکھنے پہ توجہ مرکوز کرنے کے لیے 1995ء میں ایجنسی سے ریٹائرمنٹ لے لی۔اُن کے ابتدائی کاموں میں قدیم سنسکرت کی تحریروں کا انگریزی میں ترجمہ شامل ہے۔اس کے علاوہ انٹرنیٹ کی نسل سے پہلے کی ایک غیر افسانوی یادگار"دا سائبر جپسیز"اور ایک ناول"دا ڈیتھ آف مسٹر لو"جو کے ایم ناواٹی ،مہاراشٹر سٹیٹ کے ایک کیس کی بنیاد پہ لکھا گیا ہے، بھی شامل ہیں۔ایک غیر فکشن تحریر جو 1984ء میں بھوپال کے سانحہ میں بچ جانے والے لوگوں کے ساتھ جو ان کی لمبی وابستگی ان کے ناول اینیملز پیپل کی بنیاد بنی۔

## اعزازات
2007 میں اندرا سنہا کا ناول"اینیملز پیپل"(Animal's People) میں مین بکر پرائز کے لیے منتخب ہوا اور جنوبی ایشیا اور یورپ کے لیے 2008ء کا کامن ویلتھ رائٹرز پرائز حاصل کیا۔

## کتابیں
1۔ 1980ء: دا لو ٹیچنگ آف کاماسترا(The Love Teachings of Kama Sutra)
2۔1993:تانترا-دا سرچ فار ایکسٹاسی (Tantra: The Search for Ecstasy)
3۔1993:دا گریٹ بک آف تانترا(The Great Book of Tantra)
4۔ 1999: دا سائبرجپسی(The Cybergypsies)
5۔ 2002: دا ڈیتھ آف مسٹر لو(The Death of Mr Love)
6۔ 2007:اینیملز پیپل(Animal's People)
## حوالہ جات

1۔ :en:Indra Sinha

2۔ http://news.bbc.co.uk/2/hi/entertainment/6935716.stm

3۔ https://www.theguardian.com/commentisfree/2008/jun/12/india

4۔ http://www.simonandschuster.com/books/Animals-People/Indra-Sinha/9781416578796

5۔ https://www.theguardian.com/profile/indrasinha

6۔ https://literature.britishcouncil.org/writer/indra-sinha

7۔ https://www.bookbrowse.com/biographies/index.cfm/author_number/1543/indra-sinha

8۔ http://www.indrasinha.com/

زمرہ:اکیسویں صدی کے برطانوی ناول نگار
زمرہ:اینگلو انڈین شخصیات
زمرہ:بقید حیات شخصیات
زمرہ:بیسویں صدی کے برطانوی ناول نگار
زمرہ:بیسویں صدی کے بھارتی مترجمین
زمرہ:بیسویں صدی کے بھارتی مرد مصنفین
زمرہ:بھارت کے انگریزی مصنفین
زمرہ:بھارتی مرد ناول نگار
زمرہ:پیمبروک کالج، کیمبرج کے فضلا
زمرہ:ممبئی کے مصنفین
زمرہ:میو کالج کے فضلا
زمرہ:ویکی ڈیٹا سے مختلف مختصر وضاحت
زمرہ:انگریز نژاد بھارتی شخصیات
زمرہ:اکیسویں صدی کے بھارتی مرد مصنفین
زمرہ:برطانوی شخصیات
نیپال میں مذہب

**[[نیپال]]** مذہب میں بنیادی طور پر ہندو ہے، تاہم یہ کثیر ثقافتی، کثیر نسلی، کثیر زبانی اور متنوع مذہبی ملک ہے جہاں کئی مذاہب قدیم زمانے سے جاری ہیں۔ نیپال ملکی آئین کے مطابق ایک لادین جمہوری ریاست ہے۔ نیپالی آئین تمام مذاہب کو یکساں مذہبی آزادی کی ضمانت دیتا ہے۔ 2006ء کی تحریک برائے جمہوریت اور بادشاہ گاندھریا کی برطرفی سے قبل، ملک سرکاری طور پر ایک ہندو مملکت تھا۔ ہندو مت ریاست میں اکثریت کا مذہب ہے اور اس کے سماجی ڈھانچے پر گہرائی سے اثر انداز ہوتا ہے، جب کہ بدھ مت (تبتی بدھ مت) کچھ نسلی گروہان کا دھرم ہے (بطورمثال نیوار) جو اپنی ہیئت میں ہندو مت سے متاثر شدہ ہیں; کیرانتیت دوسری صورت میں عام طور پر کیراتی نسل کی آبادی کا اصل مذہب ہے۔ ہندومت کے علاوہ نیپال میں اسلام، مسیحیت، سکھ مت اور جین مت خاص طور پر مشرقی نیپال میں قلیل آبادی کی مذہبی شناخت ہیں۔

## مذہبی گروہان
### ہندو مت

ہندومت نیپال کا سب سے بڑا مذہب ہے۔ 2011ء کی مردم شماری میں اندازہً 81.3 فیصد عوام نے اپنی مذہبی شناخت ہندو ظاہر کی، اس کے مقابلے میں 1981ء کی مردم شماری میں اس سے زیادہ عوام نے خود کو ہندو ظاہر کیا اگرچہ کئی مبصرین نے کہا کہ ان لوگوں میں سے ایک تعداد ہے جسے بدھ کہا جا سکتا ہے۔ 2011ء کی مردم شماری کے مطابق، نیپال میں ہندوؤں کی آبادی کا اندازہ تقریباً 22.1 ملین ہے جو ملک کی 81.3 فیصد آبادی بنتی ہے۔ " نیپال کی قومی تقویم (کلینڈر)، وکرم سموات ہے، یہ ایک شمسی ہندو تقویم ہے جو بنیادی طور پر شمالی ہند میں بطور مذہبی تقویم رائج ہے اور وقت کی ہندو اکائیاں اس پر مبنی ہیں۔
### جین مت

نیپال میں جین مت ایک اقلیتی مذہبی فرقہ ہے۔ 2001ء کی مردم شماری میں پورے نیپال میں جین فرقے کی تعداد چار ہزار ایک سو آٹھ (4108) جین پائی گئی تھی۔ ملک کے دار الحکومت کاٹھمنڈو میں ایک جین مندر موجود ہے۔ 2001ء میں کی نیپال کی مردم شماری کے مطابق جین مت کے ماننے والوں کی تعداد بہت کم تھی۔ یہ کل تعداد، 4108 نفوس پر مشتمل تھی جو ملک کے مختلف حصوں میں پھیلے ہوئے ہیں۔ یہ کل آبادی کا 0.1% ہے، یوں یہ نیپال کی سب سے چھوٹی اقلیت ہے۔

### پرچم نیپال
یہ عقیدہ رکھا جاتا ہے کہ دیوتا وشنو نے نیپالی لوگوں کو منظم کیا اور انھیں سورج اور چاند کی نشانی والا پرچم دیا۔

## مزید دیکھیے
* نیپال میں ہندومت
* نیپال میں اسلام
* نیپال میں جین مت

## حوالہ جات

### کتابیں
* 

### ماخذ
https://thediplomat.com/2015/11/r-i-p-indias-influence-in-nepal/
سونگ ہی کیو

**سونگ ہی کیو** (پیدائش : 22 نومبر 1981 عیسوی) جنوبی کوریا کی ایک اداکارہ ہے۔ سونگ نے ایشیا بھر میں مختلف ٹیلی ویژن ڈراموں میں اپنے بھرپور کرداروں سے شہرت حاصل کی۔ اور پھر اس نے بہت مقبول فلموں میں بھی اداکاری کے جوہر دکھائے۔

سال 2017 کو وہ فوربس (فوربس) میگزین کی کوریا پاور سیلیبرٹی کی فہرست میں ساتویں نمبر پر رہی اور سال 2018 میں اسی فہرست کے چھٹے نمبر پر آئی۔ سونگ کے ٹیلی ویژن ڈراموں کی کامیابی نے اسے بین الاقوامی سطح پر ٹاپ ھلّ یو سٹار کی سطح پر مستحکم کر دیا۔

## ابتدائی زندگی اور تعلیم
سونگ جب پیدا ہوئی تو بیمار اور اس قدر کمزور تھی کہ ڈاکٹروں اور اس کے والدین کا خیال تھا کہ وہ بچ نہیں پائے گی۔ اس کے مکمل صحت یاب ہونے پر اس کے والدین نے اس کی پیدائش کا اندراج 26 فروری 1982 کو کروایا۔ ( جبکہ سونگ کی اصل تاریخ پیدائش 22 نومبر 1981 تھی)۔ 

سونگ ہی کیو نے سی جونگ یونیورسٹی سے فلم آرٹس میں ڈگری حاصل کی۔ 
## کیریئر
سال 1996 میں 14 سالہ سونگ ہی کیو جو اس وقت ہوئی اسکول کی تیسرے سال کی طالبہ تھی ، نے سن کے یونگ ماڈلنگ کے مقابلے میں پہلی پوزیشن حاصل کرکے اسکول یونیفارم کمپنی کی ماڈل کی حیثیت سے اپنی فنی زندگی کی پہلی کارگردگی دکھائی۔  یوں نو عمر سونگ ہی کیو کے لیے ٹیلی ویژن ڈراموں میں چھوٹے رول حاصل کرنے کی راہ ہموار ہوئی اور اسے اس کے پہلے ٹیلی ویژن ڈرامے پہلی محبت (First Love) میں کام کرنے کا موقع ملا۔ اس کے بعد اس نے بہت سے دیگر ٹیلی ویژن ڈراموں میں اداکاری کی جن میں سُون پُونگ کلینک (Soonpoong Clinic) قابل ذکر ہے۔  لیکن اس کی پورے کوریا اور ایشیا میں شہرت اس وقت ہوئی جب اس نے سال 2000 میں ایک ٹیلی ویژن ڈراما خزاں میرے دل میں (Autumn in My Heart ) میں سونگ سی یونگ ہیون (Song Seung-heon) اور وون بین (Won Bin) کے ساتھ کام کیا۔ 

## فلم اور بین الاقوامی سفر
سال 2005 کے اوائل میں سونگ انگریزی پڑھنے دان فرانسیسکو گئی اور پھر اس نے سیاٹیل کا سفر کیا۔
تصغیر|اکتوبر 2008 میں

کوریا کی خوبصورت ترین خاتون سمجھی جانے والی سونگ نے سال 2011 کے اوائل میں نے ایک تصویری کتاب (photobook) لمحات سونگ ہی کیو (Song Hye-kyo's Moment ) کے عنوان سے جاری کی جس کی عکاسی اٹلانٹا، نیویارک، بیونس آئرس، پاتاگونیا، پیرس، نیدر لینڈز اور برازیل کے چوٹی کے فوٹو گرافروں مے کی تھی۔ اس کتاب سے حاصل ہونی والی آمدن بچوں کی فاؤنڈیشن کو عطیہ کی گئی تھی۔ 

## شادی
5 جولائی 2017 کو سونگ کے ساتھ فرزندان خورشید ( Descendants of the Sun) کے ایک ساتھی اداکار سونگ جُونگ کی نے اپنے با اعتماد ذرائع کی وساطت سے اعلان کیا کہ وہ دونوں منگیتر ہیں۔ اس کے بعد ان دونوں نے
31 اکتوبر 2017 کو یونگ بنگ وون(Youngbingwan) ، ہوٹل شلا(Hotel Shilla) ، سیول میں ایک نجی تقریب میں شادی کر لی جسے ایشیا بھر کے میڈیا میں بھرپور اور خصوصی توجہ دی گئی۔ 

## حوالہ جات

زمرہ:بقید حیات شخصیات
زمرہ:جنوبی کوریائی خواتین ماڈل
زمرہ:جنوبی کوریائی فلمی اداکارائیں
زمرہ:جنوبی کوریائی ٹیلی ویژن اداکارائیں
زمرہ:ڈائے گو کی شخصیات
زمرہ:جنوب کوریائی رومن کیتھولک
زمرہ:اکیسویں صدی کی جنوب کوریائی اداکارائیں
زمرہ:سیول کی شخصیات
زمرہ:1982ء کی پیدائشیں
زمرہ:فلمی اداکار
زمرہ:ماڈل (پیشہ)
زمرہ:جنوبی کوریائی شخصیات
اچھر سنگھ جتھیدار

**اچھر سنگھ جتھیدار** (18 جنوری، 1892-6 اگست، 1976) کا جم سردار حکم سنگھ کے گھر لاہور ضلعے کے گاؤں پنڈ گھنیئے میں ہوا تھا۔ 15 برس کی عمر میں برما چلے گئے۔ اچھر نے برما جا کے برمی اور اردو کی تعلیم حاصل کی۔ اور پھر اس کے برما کی ملٹری پولیس میں بھرتی ہو گئے۔ 1921ء تکّ مختلف مقامات پر تعینات رہے اور حوالدار کا عہدہ حاصل کیا۔

## گرودوارہ سدھار لہر
سری ننکانہ صاحب کے خونی سانحے نے سبھی سکھ نوجوانوں کے دل و دماغ کو ہلا کر رکھ دیا تھا۔ سری اکال تخت صاحب کے سابقہ جتھیدار بھائی اچھر سنگھ بھی سری ننکانہ صاحب کے سانحے کی بعد فوجی نوکری کو چھوڑ کر کے گورو گھر کی خدمت کے لیے اکالی لہر میں شامل ہو گئے۔ 1921ء میں ہوئے سری ننکانہ صاحب کے سانحے کی بعد سکھی صدق کے لیے دل و جان سے اٹھی آواز پر لبیک کہتے ہوئے فوجی نوکری سے استعفی دے کر کے سینٹرل ماجھا خالصہ دیوان میں شامل ہو کے گرودوارہ سدھار لہر میں پوری طرح جٹ گئے۔ 10 فروری، 1924 کو جتھیدار اچھر سنگھ کو سری اکال تخت صاحب  کی سیوا سونپی گئی مگر کچھ ہی عرصے بعد 7 مئی 1924 کو حکومت نے آپ کو گرفتار کر لیا، ڈیڑھ سال کی قید کی سزا دی گئی۔

## گربانی کے محقق سکالر
گربانی کے محقق سکالر ہونے کی وجہ سے لاہور گرودوارہ کمیٹی کے سربراہ سردار امر سنگھ شیر پنجاب نے آپ کو گرودوارہ ڈیہرا صاحب کے گرنتھی کی ذمہ داری سونپ دی تھی۔ وہاں 14 سال کی لگاتار شاندار خدمت کے بعد سچکھنڈ سری ہرمندر صاحب کے گرنتھی کی حیثیت سے تقرری ہوئی۔ 1955ء سے لے کر 1962 تکّ آپ سری اکال تخت صاحب کے جتھیدار رہے۔ آپ نے سری اکال تخت صاحب کی جتھیداری سے استعفی دے کے ماسٹر تارا سنگھ کے دھڑے کے ساتھ جڑ کے سیاسی خدمت شروع کی۔ اس دھڑے نے آپ کو نومبر 1962ء میں اکالی دل کا سربراہ چن لیا۔ جتھیدار اچھر سنگھ کی خدمات کی ہمیشہ تعریف کی جاتی رہی۔ آخر 6 اگست، 1976ء کو جسے خاکی کو چھوڑ کر گورو کے قدموں میں جا پہنچے۔
## حوالہ جات
شوپیاں کی لڑائی

‎
**شوپیاں کی لڑائی** 3 جولائی 1819 کو سکھ سلطنت سے ایک مہماتی فوج اور کشمیر کے درانی سلطنت صوبہ کے صوبیدار جبار خان کے مابین ہوئی تھی۔ یہ 1819 کشمیر کی مہم میں فیصلہ کن لڑائی تھی۔
## پس منظر

‎1814  سے 1819 تک، سکھ سلطنت کو بھمبر، راجوری، پونچھ، نورپور اور ہورناں پہاڑی راجوں کے خلاف لگاتار مہمیں بھیجنے پر مجبور کیا گیا تھا۔ ان راجاں میں  بغاوتوں سے جیت کے سکھ سلطنت پیر پنجال رینج اور کشمیر میں  رستے کے کنٹرول کو جاری رکھنے کی کوشش کر رہی تھی۔ حالانکہ درانی سلطنت نے ان علاقوں کا ٹھوس بندوبست کیا تھا کیونکہ پیر پنجال رینج نے سکھ فوجوں کو سپلائی اور تازہ فوجوں کو روک دیا تھا۔
1819 
‎ میں، عظیم خان کابل ایک فوجی دستہ لایا تھا۔ عظیم خان کے مال کے  وزیر بیربال دھر نے سکھ راج کے راجگڑھ لاہور کا سفر کیا اور مہاراجہ رنجیت سنگھ کو درانی سلطنت کے کشمیر سے خاتمے کے لیے کہا ۔ اس نے رنجیت سنگھ کو بتایا کہ عظیم خان کشمیر میں درانی کی فوجوں کی قیادت نہیں کر رہا اور کشمیر کو آنے جانے والے راستوں کے بارے میں معلومات فراہم کیں۔

## 1819 کی کشمیر مہم
‎سکھ فوج نے گجرات اور وزیرآباد میں  مہم کے لیے دو اسلحہ ڈپو بنائے۔ 20 اپریل کو، رنجیت سنگھ نے پیر پنجال کی پہاڑی کے دامن میں لاہورسے 30,000 لوگ پہاڑی راجاؤں تک بھیج دئے۔ اس مہم کو تین حصوں میں تقسیم کیا گیا: مصر دیوان چند نے ہراول  فوج کی قیادت کی اور کھڑک سنگھ نے پچھلی فوج کی کمانڈ کی اور رنجیت سنگھ نے سپلائی لائن کی حفاظت کے لیے 10,000 فوجیوں  کا اک ریزرودستہ  تعینات کیا۔ فوج نے بھیبر سے مارچ کیا اور وہاں سے اڑکا ہوپہنچی اور بنا کسی مزاحمت کے مقامی حاکم کے قلعے پر قبضہ کر لیا۔

## لڑائی
شوپیاں کے لیے سڑک پر سرائے علی میں فوج دوبارہ اکٹھی ہوئی 3 جولائی 1819 کو سکھ فوج نے شوپیاں کے راستے  سرینگر جانے کی بھی کوشش کی مگر جبار خان کی قیادت میں ایک درانی فوج نے اس کو روک لیا۔ درانی فوج نے سکھ توپخانے کے حملے کیی تیاری میں اپنے آپ کو قلعہ بند کیا اور بھاری توپخانہ لے آئے لیکن سکھ اس کے لیے تیار نہیں تھے، کیونکہ وہ صرف ہلکی بندوقیں ہی لے کر آئے تھے۔
## نتیجہ
حالانکہ دونوں طرف سے بھاری نقصان ہوئے، جبار خان اور اس کی فوج جنگ کے میدان سے پچھے ہٹ گئے اور دریائے  سندھ سے ہی  کشمیر سے بھاگ گئے۔ جب سکھ فوج فتح کے بعد سرینگر میں داخل ہوئی توکھڑک سنگھ نے اس بات کو یقینی بنایا کہ کہ ہر شخص کی جان و مال محفوظ رہے اور کسی شہری کو لوٹا نہ جائے۔اور ہر ایک کی حفاظت کی ضمانت دی گئی۔ ۔ سرینگر کا پرامن قبضہ سرینگر کے کاروباری لحاظ سے بہت  اہم تھا۔  جس میں ایک بڑی شال بنانے  والی صنعت بھی تھی  اور یہ پنجاب، تبت، سکردو اور لدخ کے درمیان ایک اہم کاروباری مرکز بھی تھا۔
## حوالہ جات

زمرہ:1819ء کے تنازعات
زمرہ:سکھ سلطنت
زمرہ:سکھوں سے وابستہ معرکے
ستپوڑا قومی باغستان

**ستپوڑا قومی باغستان** (ستپوڑا تحفظ شدہ علاقہ برائے شیر) بھارت کی ریاست مدھیہ پردیش کے ہوشنگ آباد ضلع میں واقع قومی باغستان ہے۔ ستپوڑا سلسلہ کوہ کی وجہ سے اس کو یہ نام ملا ہے۔ یہ 524 مربع کلومیٹر (202 مربع میل) کے رقبے پر محیط ہے۔ ستپوڑا قومی باغستان کے ساتھ بوری اور پچمڑھی جنگلی حیات پناہ گاہوں کو ملا کر 2,200 مربع کلومیٹر (850 مربع میل) کا متحدہ وسطی بھارتی ماحولیاتی نظام بن جاتا ہے۔ یہ قومی باغستان کی اشاعت 1981ء میں ہوئی۔

## تاریخ
ستپوڑا سلسلہ کوہ کی وجہ سے اس کو یہ نام ملا ہے۔ لفظ ستپوڑا سنسکرت کے سپت پورا سے مشتق ہے، جس کا معنیٰ سات پہاڑ ہے۔ ماحولیاتی اور تجارتی اہمیت کے باعث یہ بھارت کے سب سے پہلے اعلان شدہ متحفظہ جنگلاتی علاقوں میں شامل ہے۔ 1981ء میں اس کو قومی باغستان کا درجہ دیا گیا۔
یہ باغستان 528.73 مربع کلومیٹر رقبے پر پھیلا ہوا ہے۔ اسے سال 2000ء میں تحفظ شدہ علاقہ برائے شیر اعلان کیا گیا۔ بوری اور پچمڑھی حیاتی پناہ گاہوں کو ملا کر یہ باغستان 'تحفظ شدہ علاقہ برائے شیر' بن جاتا ہے، جو ہوشنگ آباد اور چھندواڑا ضلع کے 1427 مربع کلومیٹر رقبے پر محیط ہے۔

## آب و ہوا
ستپوڑاا قومی باغستان وسطی ہند میں واقع ہے جہاں متوسط آب و ہوا ہوتی ہے۔ مارچ سے جون تک موسم گرما میں جو مارچ سے جون تک ہے درجۂ حرارت صبح کے وقت 30 ڈگری سیلسیس اور دوپہر کو 40 ڈگری سیلسیس تک رہتا ہے۔ مئی اور جون کے مہینوں میں گرمی بلندیوں تک پہنچتی ہے۔ جولائی کے مہینے میں مانسون آتی ہے اور ستمبر اور اکتوبر کے مہینوں تک مانسون چلتی رہتی ہے۔ اس خطے میں اوسط بارندگی تقریبا 1300 تا 1700 ملی میٹر ہے۔ دریائے دنوا اس قومی باغستان میں پانی کا اہم ذریعہ ہے۔ اس دریا پر توا باندھ تعمیر کر دیا ہے۔ نومبر سے فروری تک موسمِ سرما ہے۔ اس وقت درجۂ حرارت گھٹ کر صبح کو چار ڈگری سیلسیس اور دن کے وقت 15 ڈگری سیلسیس تک پہنچتا ہے۔

## حوالہ جات

## بیرونی روابط

* Satpura Tiger Reserve
* 

زمرہ:مدھیہ پردیش کے قومی باغستان
زمرہ:بھارت کے متحفظہ علاقے برائے شیر
زمرہ:بھارت میں تحفظ جنگلی حیات
زمرہ:ویکی ڈیٹا سے مختلف مختصر وضاحت
زمرہ:مدھیہ پردیش کے ماحولیات
زمرہ:بھارت کے قومی پارک
زمرہ:جغرافیہ مدھیہ پردیش
زمرہ:بھارت میں 1981ء
زمرہ:ضلع ہوشنگ آباد
زمرہ:1981ء کی تاسیسات
زمرہ:عالمی اتحاد برائے تحفظ فطرت زمرہ چہارم
کیڑے خان شوقین

**کیڑے خاں شوقین** 20ویں صدی کے دوسرے نصف کا ہرمن پیارا پنجابی گائیک تھا جس نے روایتی ڈھاڈی سارنگی کی گائیکی سے شروع کرکے سٹیج کی گائیکی (دوگانا اور سولو) سے ہوتے ہوئے مذہبی گائیکی تک کا سفر کیا۔

## نجی زندگی
کیڑے خاں کا جنم 1935 میں ضلع فیروزپور کے گاؤں پنڈ تخت ملانا (موجودہ مکتسر ضلع) میں پیدا ہوئے ۔ ان کے باپ کا نام جنگ بہادر اور ماں کا نام رضیہ بیگم تھا۔ کیڑے خاں دے کی پانچ بہنیں اور ایک بھائی تھا۔ ان کا نکاح گاؤں پنڈ چک شیریوالا کے چراغ دین کی بیٹی اور مشہور لوک گلوکار صابر حسین صابر کی بہن نظیر بیبی کے سات ہوا تھا۔ ان کے گھر دو بیٹوں دو ہی بیٹیوں نے جنم لیا۔ بڑی بیٹی کا نام بیرپال اور چھوٹی بیٹی کا ناں منپریت اختر ہے۔بڑے بیٹے کا نام گراں دتا خان اور چھوٹے بیٹے کا نام دلشاد اختر ہے۔ ان کے وارث دلشاد اختر اور منپریت اختر کا سنگیت کے میدان میں بہت بڑا نام ہے۔ 1986 میں کیڑے خاں شوقین وفات پا گئے۔
## گائیکی کا سفر
انھیں گائیکی وراثت میں ہی ملی۔ ان کے ماموں جلال خاں علاقے کے مشہور ڈھاڈی تھے۔ چھوٹی عمر میں ہی وہ اپنے ماموں جلال خاں کے ساتھ ہی گانے لگے اور کھنکتی ، شوخ اور سریلی آواز کی وجہ سے جلدی ہی وہ لوگوں ے ا چہیتا گلوکار بن گئے۔ علاقے کے مشہور میلوں تختوپورے، ماگھی مکتسر، چھپار کے علاوہ مقامی میلوں، مویشی منڈیوں، دسہرے وغیرہ کے پروگراموں میں بھی ان کے فن کے مظاہرے ہوتے رہے۔

وقت کے ساتھ ساتھ ڈھڈ سارنگی کی گائیکی کا اثر گھٹنے لگا کیونکہ نئے گلوکاروں اور موسیقاروں کی نسل نے ان موسیقی محفلوں کے طور طریقے اور رنگ ڈھنگ ہی بدل دیے۔ ے۔ رکارڈنگ کمپنیاں نے دوگانا جوڑیاں دی وڈے پدھر تے ریکارڈنگ کیتی۔ کیڑے خاں شوقین نے وی دوگانا گائیکی شروع کر دتی۔ بابو سنگھ مان مراڑاں دے لکھے گیت سٹیجاں تے گائے۔ اسنے ویاہ شادیاں اتے ہور خوشی دے موقعیاں تے نرندر بیبا، سۉرن لتا، راجندر راجن گلوکاراں نال وی پروگرام کیتے۔ اسے سلسلے وچ 1974 وچ محمد صدیق، کرمجیت دھوری اتے کلدیپ مانک نال سانجھا اک سپر سیون طور رلیز ہویا، جس وچ کیڑے خاں دے دو گیت شامل سن، پہلا ‘گڈی والیا وے اڑب تکھانا، کڑیاں نوں مل لین دے’ اتے دوجا ‘سرپینچی’ سی۔ دوویں گیت بابو سنگھ مان دے لکھے ہوئے سن۔ کجھ ویلے بعد ہی کیڑے خاں مذہبی گائیکی ول رچت ہو گیا۔ اسنے گرپرباں اتے دوجے مذہبی دیہاڑے آں نال متعلق پروگراماں تے سکھ اتہاس اتے سکھ دھرم نال متعلق پروگرام کرنے شروع کر دتے۔ زندگی دا آخری دہاکا اسنے اسے لیکھے لا دتا۔ اسے ویلے دوران کیڑے خاں نے پنجاب دے مکھ مذہبی تھانواں توں علاوہ پٹنا صاحب، حضور صاحب وغیرہ تھانواں تے لگاتار پروگرام کیتے۔

## حوالہ جات
سرگن مہتا

**سَرْگُن مہتا** (**سرگُن مہتا دوبے** کے نام سے جانی جاتی ہے) بھارتی اداکارہ، ماڈل، کامیڈیئن، ڈانسر اور پیشکار ہے۔ اس نے بھارتی ٹیلیوژن کی دنیا میں اپنی الگ پہچان بنائی ہے۔ اس نے اپنی اداکاری کی شروعات اپنے کالج ے تھیٹر میں اداکاری سے کی تھی۔ اور اس نے اپنے ٹیلیوژن کیریئر کی شروعات 2009 میں زی ٹیوی کے ناٹک قرول باغ سے کی۔ جس میں اسے پترین معاون اداکارہ کے طور پر نیو ٹیلینٹ اویارڈ حاصل ہوا۔ کلرز ٹیوی کے ناٹک پھلوا کے بعد اس کی زندگی میں ایک نیا موڑ آیا۔ جس میں اس کی بہت تعریف کی گئی اور اسے کلرز گولڈن پیٹل اوارڈ کے لیے نامزد کیا گیا ۔ سرگُن مہتا نے 2009 میں اہمیت حاصل کی مگر اپنو کے لیے گیتا کا دھرم یدھ کامیابی حاصل کرنے میں کامیاب نہ ہو سکا ۔ مہتا نے بلکا ودھو میں گنگا کے پاتر سے توجہ حاصل کی اور انڈین ٹیلیوژن اکیڈمی اوارڈ کے لیے نامزد ہوئی۔

## جنم اور بچپن
چنڈی گڑھ سے دلی بی۔کام۔ آنرز کرنے گئی سرگُن کو دلی یونیورسٹی کے کروڑیملّ کالج کے ماحول نے تھیٹر کے ساتھ جوڑ دیا۔ سرگُن نے یہاں تین سال تھیٹر میں کام کیا۔ تھئیٹر سے اس کے ایک سینئر سدھیر شرما نے جب اپنے سیریل ‘باراں بٹا چووی قرول باغ’ کے لیے آڈیشن کیے تو سرگُن اس میں منتخب ہو گئی۔ اسی سیریل سے اس کے کریئر کی شروعات ہوئی۔ نامور ٹیلی ویژن چینلوں کے مقبول سیریل ‘گیتا’ اور ‘پھلوا’ میں اس نے اہم کردار نبھائے۔ ریالٹی شوٕ ‘نچّ بلیئے’ اور ‘کامیڈی نائیٹ دا عجوبہ’ نے اس کو اس فن میں بھی پہچان دی۔ ‘کامیڈی نائیٹ دا عجوبہ’ میں اس نے کپل شرما نال سیلبرٹی پارٹنر کئی حیثیت سے کئی پروگرام کیے۔
## پنجابی فلمیں
چنڈی گڑھ کی اصل شہری ہونے کے باوجود اس نے کبھی پنجابی فلموں میں کام کرنے کے بارے میں نہیں سوچا تھا۔ وہ ممبئی میں ہی سرگرم تھی اور یہیں رہنا چاہتی تھی۔ انگریز کے لکھاری امبردیپ سنگھ کو وہ پہلے سے جانتی تھی۔ کیونکہ وہ دونوں ‘کامیڈی نائیٹ دے عجوبے’ کا حصہ رہے تھے۔ امبر نے ہی اس کو اس فلم کی کہانی سنائی اور اس میں کام کرنے کے لیے کہا تھا۔ آخر اس نے فلم میں کام کرنے کے لیے ہامی بھری اور زندگی کا یہ فیصلہ اس کو ایک نئے مقام پر لے گیا۔ اس فلم میں امریندر گلّ کے ساتھ سرگُن اکیلی ہیروئن نہیں تھی، بلکہ بالیوڈّ اداکارہ ادتی شرما بھی اس کا اہم حصہ تھی لیکن سرگُن کا نبھایا دھنّ کور کا کردار اس قدر مقبول ہوا کہ یہ فلم امریندر-سرگندر کی جوڑی کی فلم بن گئی۔ انگریز کے بعد اس جوڑی کو لوَ پنجاب میں بھی اتارا گیا۔

## حوالہ جات

زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی خاتون ٹیلی ویژن پیش کنندگان
زمرہ:بھارتی  ٹیلی ویژن پیش کنندگان
زمرہ:ممبئی کی اداکارائیں
زمرہ:ہندی ٹیلی ویژن کی اداکارائیں
زمرہ:چندی گڑھ کی اداکارائیں
زمرہ:بدھ مت قبول کرنے والی شخصیات
زمرہ:ہندومت سے بدھ مت قبول کرنے والی شخصیات
زمرہ:بھارتی بدھ شخصیات
زمرہ:کروڑی مل کالج کے فضلا
زمرہ:بھارتی ریئلٹی ٹیلی ویژن سیریز کے شرکا
زمرہ:پنجابی سنیما کی اداکارائیں
زمرہ:بھارتی اداکارائیں
ابن ابی زکریا طمامی

**ابن ابی زکریا طمامی** فاسق فاجر نوجوان تھا جس نے خدائی کا دعویٰ کیا۔

## خدائی کا دعویٰ
البیرونی نے اس کے کچھ حالات بیان کیے ہیں مگر نہ زمانہ بتایا ہے اور نہ مقام خروج ہی پر کچھ روشنی ڈالی ہے۔ ابن ابی زکریا طمامی کو دعوائے خدائی کے بعد بہت کامیابی ہوئی۔ بہت سے لوگ اس کے حلقہ ارادت میں داخل ہو کر اس کو معبود برحق یقین کرنے لگے۔
## نکھد عقائد
ابن ابی زکریا طمامی نے جو آئین جاری کیا اس میں حکم تھا کہ تمام مرنے والوں کے شکم چاک کر کے اندر خوب صاف کریں اور اس میں شراب بھر کر سی دیں۔ اس کے مذہبی قوانین کا بانکپن ملاحظہ ہو کہ اس نے آگ بجھانے کی ممانعت کر دی تھی۔ حکم تھا کہ جو کوئی آگ کو ہاتھ سے بجھائے اس کا ہاتھ قطع کیا جائے اور جو پھونک مار کر بجھائے اس کی زبان کاٹی جائے۔ اس نے اپنے پیروؤں کو آگ کی پرستش اور تعظیم کی بھی تاکید کر رکھی تھی۔ اس شخص کی شیطنت کا ایک نہایت دل آزار پہلو یہ تھا کہ انبیا سلف اور ان کے اصحاب پر لعنت کرتا اور کہتا تھا کہ وہ سب گم کردگان راہ اور پرفن و عیار تھے۔ البیرونی لکھتے ہیں کہ اس قسم کے اس کے اور بھی بہت سے اقوال ہیں جن کی شرح کتاب اخبار المبیضہ والقرامطہ میں کر چکا ہوں۔
## ہم جنس پرستی
اس کے مذہب میں اغلام یعنی لواطت جائز تھی۔ یہ حکم تھا کوئی شخص اس فعل میں مبالغہ و شدت سے کام نہ لے۔ جو شخص اس فعل میں غیر محتاط ثابت ہوتا اسے زمین پر لٹا کر بیس گز تک گھسیٹا جاتا تھا اور اس کے آئین مذہب میں لواطت نہ صرف جائز تھی بلکہ واجبات میں داخل تھی اور تارک قتل کا مستوجب تھا۔ چنانچہ اگر کسی شخص کی نسبت ثابت ہو جاتا ہے کہ وہ اغلام سے پہلو تہی کرتا ہے تو اسے قصاب سے ذبح کروا دیا جاتا۔ اس کے یہ معنی ہیں کہ یہ شخص دنیا کو بے حیائی اور فحش کاری کا گہوارہ بنانا چاہتا تھا۔
## انجام
اس کی بد اعمالیوں کو شروع ہوئے ابھی تھوڑا ہی عرصہ گذرا تھا کہ خدائے شدید العتاب نے اس پر ایک ایسے شخص کو مسلط کیا جس نے قابو پاتے ہی بکری کی طرح ذبح کر دیا اور اس کی سیاہ کاریوں کا شجر خبیث کشت زار عالم سے بالکل مستاصل ہو گیا۔ اس کے بعد اس کے پیروکار بھی کیفر کردار کو پہنچا دیے گئے۔
## حوالہ جات
بادشاہ (ریپر)

**آدتیہ پرتیک سنگھ سسودیا** جو خاص طور پر اپنے اسٹیج کے نام "بادشاہ" سے جانے جاتے ہیں،ایک بھارتی ریپر اور موسیقار ہیں۔ بادشاہ اپنے ہندی، ہریانوی اور پنجابی نغموں کی دھنوں کے لیے مشہور ہیں۔انھوں نے اپنے گروپ بینڈ مافیا منڈیر میں یو یو ہنی سنگھ کے ساتھ اپنا یہ شوق پیشہ کے طور پہ 2006 میں شروع کیا اور نوجوانوں میں اپنی ایک خاص پہچان اور ناموری بنا لی۔وہ 2012 میں ہنی سے علاحدہ ہو گئے اور اپنے آزادانہ گانے کر گئی چل سے خوب شہرت سمیٹی۔یہ گانا 2016 میں بالی وڈ فلم کپور اینڈ سنز میں شامل کیا گیا۔اس کی موسیقی کو بالی وڈ کی فلموں کے صوتی ٹریکز میں شامل کیا گیا جیسا کہ 2014 میں بننے والی فلم ہمپٹی شرما کی دلہنیا اور خوبصورت۔
## حالاتِ زندگی اور تعلیم
بادشاہ دہلی میں پیدا ہوئے۔ اُن کا اصل نام ادیتیا پریتیک سنگھ سسوڈیہ رکھا گیا۔ان کی ماں پنجاب اور والد ہریانہ کے رہنے والے تھے۔انھوں نے جیسمین سے شادی کی۔انھوں نے اپنی اسکول کی تعلیم بال بھارتی پبلک اسکول، پتم پورہ،دہلی سے حاصل کی جہاں وہ اپنے اسکول کے طائفہ میں پرفارم کرتے تھے۔ایک مکمل موسیقار بننے سے پہلے وہ پنجاب انجینئر کالج یونیورسٹی آف ٹیکنالوجی، چندی گڑھ سے تعلیم حاصل کر کے سول انجینئر بنے۔اس تعلیمی دورانیہ میں وہ نئی پنجابی دھنیں تخلیق کرنے کے حوالہ سے اپنی ایک پہچان قائم کر چکے تھے۔اس چیز نے انھیں ریپ تحاریر لکھنے پہ لگایا۔
## اعزازت
انھوں نے بہت سے فنکاروں کے ساتھ مل کے کام کیا جیسا کہ گپی گریوال، دلجیت دوسانجھ، منج میوسک، رفتار (ریپر)، نو اندر، آستھا گل اور کئی دوسرے فنکار۔اُن کا پہلا سنگل "ڈی جے والے بابو" آستھا گل کے ساتھ تھا جو انڈین آئی تیون چارٹ میں ریلیز کے 24 گھنٹوں میں پہلے نمبر پہ رہا۔علاوہ ازیں 30 گھنٹوں میں یو ٹیوب پہ اسے ایک ملین سے زیادہ لوگوں نے دیکھا۔ 2016 میں انھوں نے نیو اندر کے ساتھ "وکھرا سواگ" مکمل کیاکہ جو 2016 کے پنجابی میوزک ایوارڈز میں بہترین جوڑا/گروپ قرار پایا۔یہی نہیں بلکہ اس گانے نے اس سال کے بہترین نغمہ ہونے کا اعزاز بھی پایا۔

## حوالہ جات

1۔ https://en.m.wikipedia.org/wiki/Badshah_(rapper) اخذ شدہ بتاریخ 30 نومبر 2018

زمرہ:بقید حیات شخصیات
زمرہ:پنجابی گلوکار
زمرہ:ہندی زبان کے گلوکار
زمرہ:ہریانوی زبان کے مرد گلوکار
زمرہ:دہلی کی شخصیات
زمرہ:1984ء کی پیدائشیں
زمرہ:بھارتی ریپر
زمرہ:پنجابی زبان کے گلوکار
زمرہ:اکیسویں صدی کے بھارتی مرد گلوکار
زمرہ:اکیسویں صدی کے بھارتی گلوکار
زمرہ:دہلی کے موسیقار
پیس جام

**پیس جام** ایک بین الاقوامی تنظیم ہے جس کا بیانیہ مقصد "ان نواجوانوں کو تیار کرنا جو خود میں، اپنی برادریوں میں اور دنیا میں نوبل انعام یافتگان سے متاثر ہو کر مثبت تبدیلی لا سکیں جو اس نفس، ان صلاحیتوں اور حکمتوں سے ابھر کر آگے آتے ہیں جن کی وہ ترجمانی کرتے ہیں۔ 

پیس جام کے پروگرام کا آغاز فروری 1996ء میں دو بانیوں ڈان اینگل اور ایوان سووانجییف کی جانب سے کیا گیا تھا تا کہ نوبل امن انعام کے حاملین کو ایک پروگرام کا ذریعہ فراہم کیا جا سکے جس سے وہ ساتھ مل کر امن کی راہ پر کام کر سکیں۔ یہ تاسیس ایسے نوجوانوں کی مدد کرتی ہے جو تبدیلی کے لیے کام کرتے ہیں اور اس کے لیے پر امن کوششوں کا سہارا لیتے ہیں۔ یہ انھیں ایک پلیٹ فارم فراہم کرتی ہے جہاں ان کی بات سنی جاتی ہے۔

اس وقت چودہ نوبل امن انعام یافتگان پیس جام فاؤنڈیشن کے رکن ہیں۔ جن کے نام چودہواں دلائی لاما، ڈسمنڈ ٹوٹو، ریگوبرٹا مینچو، اوسکر اریآس، ایڈولفو اسقویول، مائریڈ کوریگن، بیٹی ولیمز، جوزے ریموس ہورتا، توکل کرمان، جازف راٹبلاٹ، جوڈی ولیمز، شیریں عبادی، کیلاش ستیارتھی اور لیما غبووی ہیں۔

پیس جام فاؤنڈیشن کو نو مرتبہ نوبل امن انعام کے لیے نامزد کیا گیا ہے
 
## پروگرام

ستمبر 2016ء میں تنظیم کے دس نوبل یافتہ ارکان کے علاوہ دیگر تین ہزار ممبر امریکا کے شہر ڈینور میں جمع ہوئے ۔ جہاں انھوں نے دنیا کو درپیش اہم مسائل کو حل کرنے کے لیے دس اہم نکات پر اتفاق کیا۔

* پانی اور دیگر قدرتی وسائل تک مساویانہ رسائی
* نسل پرستی اور نفرت ختم کرنا
* عالمی بیماریوں کے پھیلاؤ کو روکنا
* انتہائی غربت کو ختم کرنا
* سب کے لیے سماجی انصاف اور انسانی حقوق
* خواتین اور بچوں کے حقوق، قائدین کے طور پر ان کی کردار سازی
* زمینی ماحول کو بحال کرنا
* ہتھیاروں کے پھیلاؤ کو کنٹرول کرنا
* انسانی تحفظ میں سرمایہ کاری
* تشدد کے چکر کا خاتمہ

## دیگر سرگرمیاں

پیس جام کے پروگراموں میں ایسی سرگرمیاں شامل ہیں جس سے نوجوانوں میں تعلیمی، شہری، سماجی صلاحیتیوں میں اضافے کے علاوہ ان کے کردار میں قائدانہ صفات پیدا کی جا سکیں۔ جن سے وہ نفرت، نسل پرستی، غربت، غنڈہ گردی جیسے مسائل کو ختم کر کے دنیا میں ایک مثبت تبدیلی لا سکیں۔ پیس جام نوبل انعام یافتگان کے ان کارناموں کے متعلق فلمیں بھی بنا رہا ہے جن کی وجہ سے وہ اس انعام کے مستحق ٹھہرے۔ پیس جام کی خصوصی جیوری مونٹی کارلو ٹیلی ویژن میلہ کے موقع پر ایسی فلم کو انعام سے بھی نوازتی ہے جس میں انہی اقدار و مقاصد پر روشنی ڈالی گئی ہے جن کے لیے پیس جام فاؤنڈیشن کام کر رہی ہے۔

## حوالہ جات

## بیرونی روابط
* ویب گاہ

زمرہ:امن پسند تنظیمیں
زمرہ:ریاستہائے متحدہ میں 1996ء کی تاسیسات
زمرہ:نوبل انعام یافتہ تنظیمیں
زمرہ:ریاستہائے متحدہ میں قائم تنظیمیں
اصغر بن ابو الحسین تغلبی

**اصغر بن ابو الحسین تغلبی** راس عین کا رہنے والا تھا جو حران اور نصیبین کے درمیان ایک شہر ہے۔ اس نے وہاں نبوت کا دعویٰ کیا اور کہنے لگا کہ کتابوں میں جس موعود کا ذکر ہے وہ میں ہی ہوں۔

## جھوٹا مسیح موعود
اس نے اپنی خود ساختہ نبوت کے اعلان کے ساتھ ہی یہ کہنا شروع کر دیا جس موعود کا ذکر کتابوں میں آتا ہے وہ وہی ہے، غالباً اس بات سے اس کی مراد یہی تھی کہ وہ مسیح موعود ہے

## شعبدے سے فریب
نبوت کے دعوے کے بعد اس نے طرح طرح کے شعبدوں کے فریب سے لوگوں کو اپنا گرویدہ اور ہم خیال بنایا۔ جب اس کے معتقدین کی تعداد بہت زیادہ ہو گئی تو اسے ملک گیری کا شوق چڑھا اور اس نے اپنی ایک فوج بنا لی۔

## پیش رو سے الگ
 تقریباً جتنے بھی لوگوں نے نبوت کا دعویٰ کیا اس نے مسلمانوں کو ہی نقصان پہنچایا اور ظلم و ستم کا نشانہ بنایا لیکن اس نے پیش رو سے الگ، نصرانیوں کو نشانہ بنایا اور اس کے ملک پر حملہ کر دیا۔ چنانچہ اس کا لشکر بڑے تزک و احتشام کے ساتھ روانہ ہوا اور اور رومیوں سے مقابلہ کیا جس میں رومیوں کو شکست فاش ہوئی اور اصغر بن ابو الحسین بہت سارے مال غنیمت کے ساتھ واپس آیا اور اس کا جھنڈا شان و شوکت سے لہرانے لگا لیکن اتنا ہی نہیں بلکہ اس کے بعد دو اور حملے کیے اور دونوں میں رومیوں کو ہزیمت اٹھانی پڑھی۔ آخر روم کے بادشاہ نے نصر الدولہ بن مروان حاکم دیار و سیافارقین کے پاس یہ پیغام بھیجا کہ آپ کا اور ہمارا دوستانہ اتحاد ہے لیکن اصغر نے آپ کی مملکت میں رہ کر ہی میرے خلاف تمام کارروائیاں کی ہیں۔ چنانچہ یا تو آپ اس کی سرکوبی کریں یا پھر میں اپنے طریقے معاملے کو رفع دفع کروں گا۔ جب نصر الدولہ نے تمام حالات کا اندازہ کیا تو اسے یہ بات سمجھ میں آ گئی کہ اگر آج آصغر کے فتنے کو ختم نہیں کیا گیا تو آنے والا وقت زیادہ تباہ کن ہوگا اور ممکن ہے کہ وہ مسلمانوں کے گلے کی ہڈی بن جائے۔ 

## آخری انجام
چنانچہ جب تمام حالات کا جائزہ لے لیا تو نصر الدولہ نے چند نوجوانوں کی خدمات حاصل کیں اور وہ لوگ اصغر کے یہاں شاگرد بن گئے۔ اور پھر موقع ملتے ہی اس کا قتل کر دیا اور اس طرح اصغر بن ابو الحسین کے فتنے سے نجات ملی۔

## حوالہ جات
ادیتی شرما

**ادیتی شرما** (پیدائش: 24 اگست 1983ء) ایک بھارتی اداکارہ ہیں اور انھوں نے ہندی اور پنجابی فلموں میں کام کیا ہے۔ ان کی ہندی فلموں میں "موسم" اور "گرلز ورسز رکی بہل" ، پنجابی فلموں میں انگریز اور صوبیدار جوگندرسنگھ شامل ہیں۔ دسمبر 2015ء میں انھوں نے ٹی وی کے لیے آغاز گنگا نامی سیریل سے کیا اور اب کلر ٹی وی کے ڈراما "سلسلہ بدلتے رشتوں کا" میں مولی کا کردار نبھا رہی ہیں۔ ان کے شوہر ان کے دیرینہ دوست سرور اہوجا ہیں جنھوں نے ان کے ساتھ مل کر  انڈیاز بیسٹ سنے سٹارز کی کھوج شو جیتا تھا۔ ان کے شوہر سرور ان کے ساتھ ٹی وی سیریز "گنگا" میں بھی ہیں۔

## ابتدائی زندگی
ادیتی شرما 24 اگست 1983ء میں پیدا ہوئیں۔ ان کی پیدائش امرتسر میں ہوئی مگر اب لکھنؤ میں رہائش پزیر ہیں۔ ابتدائی تعلیم سٹی مونٹیسری اسکول ، لکھنؤ سے ہے ، مزید تعلیم سری وینکٹسورا کالج ، دلی یونیورسٹی سے حاصل کی۔ والد کا نام ڈاکٹر دیوندر شرما اور والدہ کا نام انیلا شرما ہے۔

## اشتہارات

شرما 2004ء میں انڈیاز بیسٹ سنے سٹارز کی کھوج ٹیلنٹ شو کی فاتح ٹھہریں، یہ شو زی ٹی وی پر دکھایا گیا۔ وہ متعدد اشتہارات میں بھی کام بھی کام کر چکی ہیں جن میں مشہور برانڈ  ٹاٹا سکائی، فیئر اینڈ لولی ، موو ، ریلائنس، کولگیٹ، ڈومینو پزا شامل ہیں ۔

## گنگا ٹی وی سیریز

2015ء سے ادیتی شرما ایک ٹی وی سیریز میں جلوہ گر ہو رہی ہیں جس کا نام ہے گنگا  ہے۔ گنگا میں ان کا مرکزی کردار ہے جو ایک کم عمر بیوہ کا کردار ہے جس کے پاس کچھ محیر العقول شکتیاں اور زندہ رہنے کی خواہش ہے۔

## فلمو گرافی

### فلمیں

### ٹیلی ویژن

## ایوارڈز اور نامزدگی

## مزید دیکھیے
* بھارتی فلمی اداکارا ؤں کی فہرست

## بیرونی روابط
* 
* 
* 

## حوالہ جات

زمرہ:1983ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی فلمی اداکارائیں
زمرہ:بھارتی ٹیلی ویژن اداکارائیں
زمرہ:پنجابی سنیما کی اداکارائیں
زمرہ:تیلگو سنیما کی اداکارائیں
زمرہ:ہندی سنیما کی اداکارائیں
زمرہ:ہندی ٹیلی ویژن کی اداکارائیں
زمرہ:لکھنؤ کی اداکارائیں
زمرہ:فاضل جامعہ دہلی
زمرہ:24 اگست کی پیدائشیں
زمرہ:لکھنؤ میں پیدا ہونے والی شخصیات